Alegzandra/wili-2018-roplus huggingface dataset:
By de nieuwe funksje van bisschop van Brugge wierdn ôok de functies van proost van't Sint-Donoaskapittel en van erfachtig Kanselier van Vloandern oovrgedroagn. Mo da gebeurde mo me vele moeite omda de latste proost, Claude II Carondelet, zyn funksje nie wou ofgeevn en bleef weunen in de Proosdy. Pas achter 'ndeen zyn dôo in 1564 wierdn die titels (en de residensje) ôok feitelyk oovrgedroagn an Pieter de Corte. De Corte wierd in de reke van proostn en kanseliers vermeld lyk de 39st'n. wa da apeupri klopt me de reke van dedie die da ambt adn beklêed voorn em.

Nie olle ploategrenzn zyn gemakkelik t'herkenn. Een vôorbêeld hiervan is den Alpiene / Middellandse Zêegrenze worda twêe grôte ploatn (den Eurazioatischn en den Afrikoansn) t'hope kommn, moa wodan d'r ook veel microploatn tussnin zittn.

't European College of Sport Science - ECSS is e sportweetnschappelikke verênigienge, met de bedoelienge vo weetnschappelikke kennisse uut te wisseln (Share your knowledge).

1865: Benoemienge tout ounderpaster van de Sint-Walburgaparochie in Brugge. Redacteur van "Rond den Heerd", e volkskundig en cultureel weekblad

In 911 kost de keunienk van West-Francië Karel de Simpeln hem ’n ende teegn houdn by de Slag van Chartres, moar uuteindelik begost ’n mè vredesounderhandeliengn. By ‘t verdrag van Saint-Clair sur Epte, gaf Karel hem e stik van Neustrië met de stad Rouen in lêen.

Toen da de pluk ouk mi machienn koste gebeurn, in de plekke va manueel, wos 't er in Poperienge e firma die e masse machienn efabriceerd het: Allaeys. In de joarn '60 exporteernde ze ouk na Duutsland, en dat is toch opmerkelik omda Duutsland vele keirs grodder is. Ze produceernde ounder anger de Allaeys Junior, Allaeys Senior, Allaeys Europa Super (koste 240 à 270 rankn ter eure plokkn), Allaeys Compact en Saxo. De firma Allaeys is oendertusschen wel failliet egoan.

In 1272 wierd deur de gravinne van Vloandern Margaretha van Constantinopel 't visschersdorp Blanknberge verheevn tout Stede ende Port, deur de belangryke viscommerce die de welvoart bevorderde. De vis wierd langst de boane vervoerd nor Iengelmunster in d'herberge In Picardië. Ook in Kortryk kwoamn de Blanknbergenoars under vis ofzettn in d'herberge De Sterre. En in Mêenn was 't in De Rôoien Hoed. Sommigte geraktegen zelfs tout in Rysel.

Martine Tanghe leest et Journoal olsan met een zekere inlevienge vôorn. By nieuws over oorloogn zie je bevôorbild olsan nen bezorgden blik. Sommigsten geevn eur een etiket 'rôoie rakker' mee (surtout uut extreemreksen oek). In de joaren '80 es ze ooit angevollen vô die vermêende lienkse sympathieën.
Meghan Elizabeth Trainor (geboorn in Nantucket, ip 22 december 1993) es e Amerikoansche zangeresse & tekstnskryfster en muzykproducente. Oazze round de 16 joar oud wa, èt ze 3 zelfuutgebrochte ploatn gemakt. In 2011 èt ze e kontrakt getêkent met Big Yellow Dog Music, en doamee es ze begost met skryvn van tekstn. Z'es zelve moa gekend gekomn achter dazze tope begost te werkn met Epic Records, woaby dazze eur êeste grôte ploate, Title, in 2015 uutgebrocht èt. Ip 13 mei 2016 goat eur nieuwe ploate Thank You uutkomn. Van die ploate èt ze ol e single uutgebrocht, NO, ip 4 moarte van 't zelste joar.

't Gedrag van ploatn die noamankoar toe goan, hangt of van 't sôorte lithosfeer van de ploatn die in botsienge kommn. Ot een oceoanische ploate mè grôtere dichtheid met een continentoale ploate botst, wordt jie derounder geduwd en wordt een subductiezone gevormd. Overols woardat een oceoantrogge te viendn is, ku je subductie in actie zien.

Alexander Poesjkin had via z'n impakt ip Gogol en Fjodor Dostojevski, mor ook ip den Amerikoan Henry James, een grote indirectn invloed ip Stijn Streuvels.

Begin 2009 oendergieng 't weekbladjie een nieve groendige anpassienge med'een nieuve indeêlienge, nieve rubriek'n en e nieve lay-out. Hoafdredacteur Toon Osaer wierd olverwege 2009 directeur van d'uutgevery van 't weekbladjie (Hoalewyn). Ende novemb'r 2009 wierd Bert Claerhout de nieuv'n hoofdredacteur.

Albrecht en Isabella woarn twee populaire aartshertoogn die van 1598 tout 1621 lik ounofhankelikke heersers over de Spoansche Nederlandn hèin geregeerd.

Ol up 'n êestn weireldbeker de derde plekke, surtout sedert 1990 were mêer e foetbolland ekommn. In 2010 met de verlengiengn uuteschoakeld in de twidde rounde deur Ghana.

't Es een associoatie van het type "Loi 1901". Heur olgemêne doelstelliengn zyn het bewoarn, deuregeevn en promootn van de Vlamsche toale in het socioal, cultureel en economisch leevn. Ze probeert ôok van middeln te krygen vo 't West-Vlams te ounderwyzn, lik streektoale in de schooln.

In 't vierde seizoen wierd de Power of Three hersteld achter de dood van Prue deur de komst van under olfzusje Paige Matthews, gespeeld deur Rose McGowan, bekend van eur rolle in o.a. Scream en ex-verloofde van Marilyn Manson.

Abies nordmanniana, Abies procera, Abies fraseri en Abies balsamea zyn populèère kerstboomn, in 't algemêen bekeekn lik de beste vo da doel, mê wêlrieknde noaldn die nie ofvolln ozze uutdroogn. Veele zyn ook sierlikke tuunboomn, naamlik Abies koreana en Abies fraseri, die felgekleude keegles vôortbriengn zeifs o ze no hêel joenk zyn, nog mor 1-2 meetrs ooge. Andre denn kunn 9 toe 72 meetrs ooge wordn.

Een poar van de mêest gekende mindere ploatn zyn d'Arabische Ploate, de Caraïbische Ploate, de Juan de Fuca Ploate, de Cocos Ploate, de Nazca Ploate, de Filippynse Zêeploate en de Scotia Ploate.

In 2010 voun 'n êeste kêe deur de twidde rounde erocht, deur Japan te kloppn met de penanti's. In de kwartfinalles zeker nie slichter of Spanje, mor egliek deruut deur e golle van Villa, achter dat e golle van Valdes ofekeurd wos en Cardozo e penanti miste.
De grenze tusschn 't verlichte en 't dounkere dêel van de Moane wordt den terminator genoemd. Den terminator ziet der ounregelmoatig uut deur 't bergachtig moanuppervlak. De schaduwn van heuvels en bergen zyn der lange, wa da 't gemakkeliker makt vor amateursterrenkundigen vô details uut te maakn.

Reichstag: sedert 1894 't parlement va Duutsland. In 1933 wos 't in brande estookn. Op 't ende van 'n Ôorlog staak 't leger van de Russen me vele plezier e vlagge d'rop om te toogn dan de Duutschers verlôorn woarn. Omda West-Berlyn gèn oofdstad wos, wos 't gebouw nie me gebruukt. Achter e grôte restauroasje in 1999 is 't were gebruukt voe 't parlement.

Stratovulkoann zyn 't tegenovergestelde van een schildvulkoan. De lava die deruut komt is veel viskeuser en toaier en kan nie verre van de kroater wegstroomn, en doadeure het die sôorte vulkoan veel steilere helliengn.

Keizer Tiberius moakt grootschalig gebruuk va de Lex Maiestatis ("de Wet up de grootsheid"). Hiermee kan hy iedereen de doodstraf gevn die hem moar enigszins kwetst.

In de 15e eêuwe liet Antoine de Bourbon, hertog van Vendôme en heere van Gistel, zyn domein 't Hof van Gistel bouwn in de zelste stroate van 't Hof Bladelin, woa da de Florentynsche Medicibank gevestigd was, en van 't consuloat van de Lucceezn. 't Lag an de Noaldestroate en de Sint-Jakobsstroate, e staptje van 't Hof de Gros. Pieter Bladelin en Jean de Gros, heern die in now contact stoundn mè d'hertoogn van Bourgondië, woarn gebeurs.

De Fransche departementn zyn genummerd. Oorsproenkelyk woarn z' alfabetisch geklasseerd en kreegn z' azo 'n iploopnde numero. 't Zyn mo loater oentstoane departementn die nie alfabetisch pasn in de numerienge. Praktisch al departementn zyn genaamd no riviern.

De Moane toogt schyngestaltn deurdat er geweunlik moar een dêel van 't moanuppervlakte da zichboar is van d' Eirde deur de Zunne verlicht wordt.

In 1930 maktn ze underne êeste trekteur me 6 pk wa sterk was vo dien tyd. Dien trekteur kreeg as noame Dieselroß. Fendt i nog olsan bekend vo under kwaliteit mo wel nog redelik diere. Ze moakn ôok nie geweun trekteurs moar probeern constant vernieuwiengn en verbeteriengn in under nieuwe modelln te steekn.

In 1705 zyn de stadsmeurn, die beschoadigd wierdn deur de Tachtigjoarign Oorloge, achter dêels vernieuwd te zyn, toch gesloopt en vervangn deur 'n eirdewalle.

Z'n byname was Il Papa Terribile, of den Verschrikkelikken Paus, omdat ie 't ip em gepakt aad vor de Pauselikke Stoaten te eroveren. Doby voerdet ie dikkels persôonlik z'n legers an, een paus-soldoat dus. Je werktige ôok me Zwitserse uurlingen, die vo dien tyd me styf moderne pieken vochtn, woda nog oltyd de Zwitserse Garde een overbluufsel van is. J'is uutendelik gestorvn an een koortsanval dat ie ipgeloopn aad binst één van z'n veldtochtn.

In 1973 krêegt ’n, ounder impuls van zyn broere Danny, ’t gedacht van ’t kanoal tusschn Frankryk en Ingeland over te zwemmn. Je trainde twi joar lank, dikwils vuuf eurn per dag. Ip 2 augustus 1975 is ’t em gelukt by styf slicht weer in 16h32 min. Je was den 128stn in juste 100 joar kanoalzwemmn. (den êerstn was Matthew Webb ip 1 augustus 1875 in 22h20 min.)
Om dasse zo populair woaren kregen ze van overols cadeaus en wieren ze styf rieke en machtig. Dorom beschuldigde Filips den Schoonn under van ketterieë en liet ie ol de Tempeliers ippakken en beslag leggen ip under riekdommen. (Der zyn zelfs geruchten da 'n stik van z'n colère tegen de Tempeliers kwaamp omdan ze nie aan willen meedoen me de Fransche in de Guldnspoornslag in 1302).

In de twiddn elft van de 16ste êeuwe, on de vyandelikheedn tusschn Spanje en de Nederlandn ip under hoogtepunt woarn, hieldn de geuzn en de beeldnstorm lêlik huus. ’t Was mor in de 17ste êeuwe dan ze were kostn restoreern en decoreern. Nateurlik in den styl van dien tyd. Dus barokke altoars, biechtstoeln en prikstoel, mo de kerke zelve is gotisch gebleevn.

De Cassini-Huygensmissie hè gevoundn da Titan meugeliks ook een oundergroundsn oceoan van woater en ammoniak hèt, en verder is der een hydrologische cyclus an 't uppervlak en in den atmosfeer die gebasèrd is up koolwoaterstoffn.

De Schie is de noame die gebruukt wordt vo vier woaterloopn in d' omgevienge van Overschie, e wyk en stadsdêel van de gemêente Rotterdam in Holland. 't Bestoan van vier Schieën, noamelyk de Delfshoavnsche Schie, de Delftsche Schie, de Rotterdamsche Schie en de Schiedamsche Schie, is 't gevolg van de middelêeuwsche rivaliteit tusschn de steedn Delft, Rotterdam en Schiedam over tolrechtn.

De paraable êt inspieroasje gegeevn an schildrs, beeldowrs, satiereschryvrs, dichtrs en film-moakrs. De dikkers gebruukte uutdrukkienge "bermêrtige Samarietoan", wilt zeggn etwien die 'n vrimdn êpt, is ofkomstig van die paraable, en veele klieniekn en liefdoadige instelliengn zyn genoamd no de Bermêrtige Samarietoan.

Sprêedienge langs een lange ounderzêese bergkeetn gelik in den Atlantischen Oceoan is nôois hêeltegansten uniform, en 't verschil verôorzakt transformfoutn. Over 't olgmêen is zo'n sôorte grenze veel minder actief wa dat eirdbeviengn en vulkoann betreft, en doarom wordn ze dikwils ook passieve grenzn genoemd. Betêkent nateurlik nie dat er hêeltegansten nietend gebeurt in plekkn gelik Ysland, moar in vergelykienge met de twêe andere sôortn grenzn is 't veel rustiger.

In 1982 is't ie ip vrage van Schiltz den dienen z'n rechterand geworden ip het secretatioat van de VU. En os Schiltz vice-eerste-minister was, wos Pol Van Den Driessche zyn woordvoerder.

28 juni - Karel, zeune van Filips de Schôonn van Bourgondië en Zotte Johanna van Spanje, volgt zyn grotvoader Maximiliaan I ip en wordt Karel V. Je wordt gekrôond in 1530.

Beist 'n Êeste Weireldoorloge es d'ôorsprounkelikke kerke hêel vermassakreerd gewist. In de joaren achter den oorloge en ze z'erbouwd: de Sient-Andreaskerke is gebouwd in de joarn 1922-1924 naar een ountwerp van architect Marcel Hocepied. In 't brandglasroam an de rechterkant kun je 't woapenschild van Bikschôte werevindn. De neogotische kerke is e driebeukige allnkerke en is gebouwd in gelige briekn. Rond de kerk ligt een typisch kerkof met de Kapel Onze Lieve Vrouw van Rust en Vrede.
Surtout zyn klêenzeune Filips de Goein kost zyn gebiedn styf uutbreidn, en deur de gewelddoadign dôod van zyn vader Jan zounder Vrees begost ie zyn polletiek mêer te richtn ip de Nederlandn.

4 april is de 94stn dag van 't joar (95stn dag in e schrikkeljoar) in de Gregorioansche kalender. Der volgn nog 271 doagn toet 't ende van 't joar.

O keizer Lodewyk II ook stierf in 875, vertrok Karel de Kletsn no Rome en liet hem ip 25 december 875 deur paus Johannes VIII tout Rôomse keizer krôonn.

Je krêeg zyn bynoame de Veugeloare, omdat ie ip veugeljacht zou gewist zyn on z’hem kwoamn zeggn dat ie verkoozn was tout keunienk. Die anekdote zou stammn uut de 12ste êeuwe.

Dirk II (953-988), zyn zeune, was getrouwd me Hildegarde, dochter van groaf Arnulf I van Vloandern. Achter Arnulf zyn dôod in 965 miekt ie hem mêester van e stik van Vloandern, w.o. 't groafschap Gent. In 969 krêegt ie van keunienk Lotharius van Vrankryk et Land van Woas, en in 985 van keizer Otto III van Duutsland ook et Moasland, Kennemerland en Texel

Toen da Prue et huus ant opruum'n was et ze een oed geestenbord van under gevound'n, mo de deure van de zolder, woa da ze als kiend nie binn'n mochten, krieg'n ze nie open. Wannèèr da Phoebe den avound van eur thuuskomst e bitje met da geestenbord speelt, begint et in ene ki letter per letter et woord attic (zolder) te spell'n. Piper en Prue gelov'n eur nie, mo Phoebe is serieus en is dervan overtuugd dat er etwa in da huus ant gebeur'n is. Ton volt de stroom uut.

E viertorre is e torre die dient vo 's nachts of os 't stormt ip belangryke of gevoarlike puntn an scheepn de weg te toogn deur luchtsignoaln. Vroeger was da met een open vier, nu met e zwoailucht.

D'êeste beweuners van Blanknberge woarn verzekers zêevoarders, ofkomstig van Holland, die hunder huttn bouwdn an de voet van de blanke duunn. Ip e stroke zand tusschn de duunn en de zêe haddn ze scherpe stoakn gestookn in hout met de punt noa boovn, vor hunder te verweirn teegn de Vikings. Die zandstroke krêeg de noame Scarphout (scherp hout) en was nie beweund. De noame Scarphout is al were te viendn ip e koarte van Boudewyn met den Yzern Oarm, den êeste groaf van Vloandern die over uze streke regeerde van 862 tout 879.

In 18 juni 2009 de Lunar Reconnaissance Orbiter (LRO) gelancèrd, vo de moane in grôte resoluusje in koarte te briengn, en ook te kykn vor waterys an de pooln. Nie ollêne woarn de pooln vil kouder dan dan ze gepeisd haan (-240 °C of 33K), moa woater was gevoundn up de 13 november 2009.

In de 13e eêuwe kreêgn ze 't tolrecht in Brugge in leên van de groaf. ’t Was e deurvoerrecht die betoald most wordn deur de schippers die Brugge binn kwoamn langs de Langereie en de Spegelreie, een belastienge ip de goedern. Deur 't heffn van die tol kwoamn d'heern van Gistel styf ryke.

In 1963 wierd Felix Dalle, priêster van't bisdom Brugge en schryver van romangs, hoôfdredacteur. J'opende de kolomm'n van't bladjie voe buutenlandsche reportag'n, oender and're dossiêrs over oentwikkelingshulpe. De nieuwe noame van't bladjie "Kerk en Leven" toogde oak die nieuw'n anpak van da nu weirelds gericht bladjie.
Archeoloogn peizn dan de prehistorische mienschn vanof den brounstyd hunder meer begostn t'organiseern. Want alloam moakn van metoal es moeilik, da moe deur ne specialist gebeurn, da vroagt dus de nodige organisoasje.

De Koninklijke Vlaamse Ingenieursvereniging (K VIV) is de Vlamse beroepsverênigienge vor academische ingenieurs, burgerlik ingenieurs en bio-ingenieurs.

In 1982 in d'êeste rounde deruut, beisn 'n match teegn Vrankryk wel in 't nieuws ekommn omdat 'n Russischn arbiter e golle were ofekeurd hadde ounder druk van de broere van 'n emir van Koeweit.

De parochie is surtout ekend deur 't beeld va Georges Van Eeckhoutte ('t klêen ventje van Elverdienge), van wien da Willem Vermandere e liedj'emakt et. 't Is oek e meuln uut de joarn 1800, mo 't bluuft eigentlik nie mi vele van over. 't Stoat oek e kastêel.

Chili is eki 'n derdn ewist, in 1962 in eign land. In 2010 in de twidde rounde uuteschoakeld deur Brazilië, ol han ze wel indruk emakt met anvollnd foetbol.

’n Dêel van ‘t volk, de loatere Finnen, vertrok nor et nôordwestn, woadeure dan de Finno-Oegrische toaln nu nog in Finland, Estland, Hongareye en in ‘t Oeralgebied geklapt wordn.

De gangboare theorie is dat de Moane is ountstoan deurdat d' Eirde botstige met een proto-planete van omtrent de grôotte van Mars. Den inslag zou zoveel energie geproducèrd hèn dan olletwêe de planeetn in een gesmoltn toestand kwaamn. De kernn van de twê planeetn versmoltn en zounkn weg noa 't binnenste van d' Eirde, binst dat een stik materioal weggesliengerd wierd en as een gigantische druppel t' hopekwaam en de Moane vormdige. Da zou verkloarn woarom dan de rotsn van de Moane omtrent de zelste samestellienge zoun hèn as d' eirdkorste.

Mo der zyn oak andere die peizen dat 't een soarte kalender moe gewist zyn. Nog andre zien der een combinoatie in van rekensystèmen ip basis van tiene en twolve, die vandoage nog oltyd in stikken van Afrika gebrûkt wordn.

Rassn die voun de jacht ekwikt zyn, zyn ôois specioal efokt voun de toake dan ze krêegn. Ze kunn dienn vou wilde bêestn te zoekn, voun die bêestn zevve te kokkeduunn of voun wild die eschootn is, te zoekn en no de joager te briengn. Vôorbeeldn zyn poedels en pyks.
In 1695 bleevn d'Ingelschn de Fransche kust bestookn, voorol de strategisch geleegn oavnstad Saint-Malo. Jan Baert wierd er, tegoare me zyn oudste zeune François-Cornil Bart, belast me de verdedigienge van't fort Bonne-Espérance deed er me artillerie-anvalln d'Ingelsche wegvluchtn. In't begun van juni 1696 sloagde Baert der in om an bôord van de Maure, e fregat me 54 kanongs, me 7 andere bôotn d'oavn van Duunkerke uut te voarn. Vo de twêede kêe lukte em er dus in om oundanks de blokkoage van d'Ollanders en d'Ingelsche om uut Duunkerke te voarn. Byst zyn toch outndekte em ip 17 juni by de Doggersbank e konvôoi va 112 commerce-scheepn die van de Baltische Zêe kwoamn en begeleyd wierdn deur zes Ollandsche ôorlogsscheepn. Achter e vrêe gevecht koest em tkonvôoi van d'Ollanders versloagn en veroovern. Mo de Ingelsche boundgenootn van de Republiek stuurdn ol rappe versterkienge achter Baert an, vanuut Ingeland kwam en eskoader van 13 bôotn ounder bevel van admiral Benbow om 't konvôoi were te pakkn. Deur zyn oundertal besliste Baert van vier veroverde Ollandsche oorlogsbootn plat te brand'n en de Ollandsche gevangen'n me de twêe andere were te loatn voarn na ulder land. Me Benbow achter zyn gat, besloot Bart van me zyn buut na Denemarkn (da ton in vrede wos me Vrankryk) te vluchtn woar em nen tyd bleef totda tie ip 28 september were in Duunkerke koeste binn'ngeroakn me 25 buurgemoakte commerce-scheepn en nog 1200 krygsgevangen'n, achter ontsnapt te zyn an d'Ingelsche bôotn van Benbow en an d'Ollansche admiral Wanzel. Vo zyn oovrwinnienge in de Slag by Doggersbank wierd ie belôond me de titel van chef d'escadre van de Frans-Vlamsche provinsje.

Ip 't ende van zyn leevn haad Hendrik ol de stamhertogdommn verênigd en je wordt doadeure anzien ols de stichter van et middelêeuws Duutsland. Lotharingen was van ton 'n hertogdom ounder Duutsland.

Grevelingn (Nederlands: Grevelingen, Frans: Gravelines) is e gemêente in 't noordn van Vrankryk in 't Noorderdepartement. Grevelingn ligt in Frans-Vloandern an de Opoalkust woarda de riviere Aa in de Nôordzêe uutkomt. De Aa wos lange tyd de grenze tusschn Vrankryk en 't Groafschap Vloandern en es der nu nog de grenze tusschn 't Noorderdepartement en 't Nauw van Kales. Grevelingn grenst an de gemêentn Loon, Kroaiwyk, Sint-Joris, Saint-Folquin, Ooie en Groot-Filipsfort.

Supervulkoann zyn dikwils moeilik vanup de ground t'herkenn, omda ze moa vrêe winnig reliëf hên, en mêestol kloovn en goatn over een grôot uppervlakte toogn. Per miljoen joar barstn ze moar êen of twêe kêern uut, moa ton zyn 't wel catastrofische uutbarstiengn. Voorbêeldn van da type zyn Toba up Sumatra en hêel 't Yellowstone Park in Amerika.

Ip e kêe stoendr e wetgelêerde ip en y wilde Êm an de tand voeln, zeggnde, "Mêestr, wa moete 'k ik doen vo 't êewig' leevn te verdienn?". Y zei, "Wat istr geschreevn in de wet? Wa leest je gy doa?" J' antwôorde, "Gy moe gy den Êere gêrn zien, mê hêel joen êrte, mê hêel je ziele, mêt al joen krachtn, mêt al je verstand, en joen noaste lik jezeivn". Y zei êm, "Gy ê zjuuste gantwôord. Doe dadde en gy go leevn." Mor y, vo zyn eign te verrechtvèèrdgn, vroeg an Jesus, "Wien istr myn noaste?"
In 1451 is 't êeste stadhuus van Blanknberge gebouwd in de Peperstroate, 't stik van de Langestroate van nu, tusschn de Bakkerstroate en de Kerkstroate. In dien tyd woarn der omtrent 1500 inweuners.

't Wordt gepeisd da tektonische ploatn beweegn deur verschilln in den dichtheid van den oceoanische lithosfeer en de vervormboarheid van den asthenosfeer. Jounge oceoanische lithosfeer is lichter dan den asthenosfeer, moa noarmoate da 't je ouder wordt, wordt je uutendelik zwoarder dan den asthenosfeer, en omdat den deen meegeeft begint de lithosfeer noa beneen te zienkn.

Karel ende Elegast is e veraal i verzn over ridders en Karel de Grote. 't Is eschreevn roend 1250 deur etwien uut Brabant. De stôrie is êen va de lettere Middelnederlansche romangs woavan da de hêle tekste nog bestoat.

De dubbelmonarchie ountstound in 1867 achter den Ausgleich, e compromis (in 't Hongoars: kiegyezés), die in 't keizerryk Ôostnryk de stoatsrechtelikke verhoudienge tusschn Ôostnryk en Hongareye regelde.

De geweune esse (Fraxinus excelsior), kut angetast wordn deur de schimmle Hymenoscyphus pseudoalbidus, die esse-ofstervn verôorzakt vor e grôot antal boomn sins 't middn van de joarn 1990, in 't byzoendre in ôostlik en nôordlik Europa . De ziekte êt oengevêer 90% van d' essn in Denemarkn getroffn . Ip 't ende van oktoobre 2012 in Grôot-Brittannië meldde 't Food and Environment Research Agency (Fera) da 't essn-ofstervn gevoenn wierd in ryp busland Suffolk, vroegre gevolln woarn dr gewist ip joenge boomn die ingevoerd woarn uut Europa.

In 1969 wierd 'n lid van de Keunienklikke Commissie vo Toponymie en Dialectologie. Je wierd in 1973 secretoaris van de Vlamsche ofdêlienge, en sedert 1985 is 'n secretoaris generoal.

In 962, achter den dôod van Boudewyn III van Vloandern, kwamt ‘n, tegoare me zyn ounwettige broere Boudewyn (Baldzo), in ipstand teegn zyn nounkel Arnulf en in 964 kost ’n zyn recht ip Boulogne were ipeisn.

In 1999 is't ie e momentje den aviseur gewist van minister Luc Van den Bossche, moar loater da joar is't ie no vtm gegoan. Dor ei't ie journalistieke programma's bestierd en/of gepresentird, lik Schaduwkabinet, Polspoel en Desmet en Recht Van Antwoord.

E stoeg êest op de mart mè sjakosjn, loater kwam 'n fulltime zanger. Bekende liedjes zyn: Chérie, Ik spryngn ut m'n vliegmachien, Als marktkramer ben ik geboren. Je noemde g' emzelve The Voice of Europe en j'at ook ne fanclub in Olland. Wally adde lange tyd e dancing in Ertvelde.

Boasson Hagen het in zyn jeugd vele koersn ewonn, êen dervan wos de Keizer der Juniores in Koksyde. In 2006 kwam Boasson Hagen byn 't Nôorsche Maxbo Bianchi, e continentoaln ploeg, doamei rêed 'n surtout beloftekoersn, lik de Rounde van de Toekomst, mor oek oltemets in echte profkoersn, in 2007 kwam 'n oundermêer Nôors tydritkampioen (etwot dat 'n oundertusschn ol 5 kirs ewist is.

Oalewyne ofte Oalewinne (Frans: Halluin, Nederlands: Halewijn) es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. Oalewyne ligt an de Schreve dichte by Mêende. 't Grenst an de gemêentn Mêende, Neuville-en-Ferrain, Roenk en Busbeke.
D'organizoasjes die en ounofhankelikkn stoat wulln moakn van Xinjiang (Ôost-Turkestan of Oeigoerstan), stoan up de lyste van terreurgroeperiengn. In 2008 en 2009 zyn der, oundermêer up 'n êestn dag van d'Olympische Speeln van Peking, êentige ansloagn ewist.

't Sterrebus ligt in de Roeseloarsche dêelgemêente Rumbeke. Me dat 't mo 27 ha grôot is is 't êen van de klêenste provinciedomeinn van West-Vloandern. Der stoat een historisch kastêel da privé-bezit is ('t es eigendom van 't bedryf van Luc Glorieux) en es nie toeganklik vo 't publiek.

Kakkerlakkn kuj verre in hêel de weireld viendn, ol zyn 't wel surtout (sub)tropische bêestn. Sommigte sôortn (lik 'n Duutschn en 'n Amerikoanschn kakkerlak en de bakkerstorre) zyn tropisch, mo overleevn in koudere streekn in huuzn en aar waarme plekkn en zyn dus exootn, oek in België.

Ze kunn d'oazelnootn binnoaln teegn 't ende van oktober. De mêeste kwêkers wachtn toet an de nootn, tope met de bloarn van 't zeste up de ground volln (ol zyn der oek die ze dervan schuddn) en voagn toune olles tope in de reke. Met en aar machine ryen ze doa toune over en schêen ze de nootn van de reste.

Den Yzertôorn, Yzertorre of ôok wel et Yzerkruus is e torre in Diksmude. J'is gebouwd in 1928, ter ere va d'n Yzerbedevoart. Et monument wierd officiël geoopnd ip 24 augustus 1930. Byst de 6de Yzerbeevoart wierd uut 36 ingezondn ontwerpn, dadde van de twêe architectn Robert en Frans Van Averbeke anveird. Den bouw begost in 1928. Oewel den torre normoal mo 30m ôoge ging zyn, woas et ie toch oal 50m ôoge.

Oazelnootbôorders: e sôorte van snuutkevers die nunder eiers in oazelnootn leggn. Doadeure kryg je klêne, rounde gatjes an de wormes uut de note kruupn.

De geschiedenisse van de kerke begunt in de 9ste êeuwe. D’r stound êest e kapelletje buutn de stadswalln. Loater begostn ze me den bouw van e romoansche kerke, die deur de omleggienge van de Reie binn de stad kwam te liggn. Met den bouw van de gotische kerke, lik da ze nu is, begostn ze in de 13ste êeuwe.

Vakn die d' algemêene eignschappn van systêemn bestudeern zyn : systêem-weetnschap, systêem-theorie, systêem-modelleerienge, systeêm-behandlienge, kybernetika, dynamiesche systêemn, thermodynamika, kompleks-systêemn, systêem-analyze en grafiek en systêem-architekteure. Zydre oundrezoekn d' abstrakte eignschappn van mateerje en organizoasje, zoekn noa de begrippn en begunsels die ounofanklik zyn van domein, substansje, type of tydschoale.

Met probiotica is 't meugelik om herkauwers te laten leven ip minderwêerdige producten. In extensieve landbouwstreken lik in Australië krygen de runders vele probiotica wo mee da ze oud gas en van alle soorten ounkruud en struken kunn vertêeren. Met probiotica worn surtout melkzeurbacteriën lik Lactobacillus farciminis en gisten angeduud. 't Principe achter probiotica is da je in de pense extra vele goeie bacteriën en gisten binn bringt wodeure dat er ip de wanden van de pense minder anhechtingspleksjes zyn voe ziekteverwekkende bacteriën enerzyds en anderzyds dat die toegediende micro-organismen al die taaie stengels vul me ruwe celstoffe ommezetten voe 't rund naar melkzeur en microbiële eiwitten.
12 - De Zuud-Afrikoanschn activist en Afrikoans Nationaal Congresleider Nelson Mandela wordt verôordêeld tout e leevnslange straffe in 't gevang vo zyn commentoar ip 't apartheidsregime van de Zuud-Afrikoansche regerienge. Je wordt verbann noa Robbneiland.

Mo Poesjkins invloed is ook styf sterk gewist buutn de letterkunde: z'n vertellienge over Mozart and Salieri was de inspiraasje voe Peter Shaffers film Amadeus.

In Nedersaksen klappn ze Hoogduuts en verschillige variantn van 't Nedersaksisch. In 't Saterland, in landkreis Cloppenburg wordt nog deur e klêene groep e Fries dialect gesprookn.

Margaretha van Male, dochter van de groaf van Vloandern Lodewyk van Male, trouwde in 1369 in Gent mè Filips de Stoutn, zeune van de Fransche keunienk Jan II de Goein van ’t Huus Valois, die hem in 1363 et hertogdom Bourgondië gaf.

3e groad: (=5e en 6e joar): Boekhoedn-Informatica; Secretarioat-Toalen; Socioale en Technische Wetenschappn; Gezoundheids- en Welzynswetenschappn; Techniek-Wetenschappn

Round 932 veroverde Arnulf I van Vloandern Artesië, en ’t blêef e hêel ende ounder Vloandern, tout da Filips van den Elzas ’t in 1180 gaf an zyn nichte Isabella van Henegouwn, os ze trouwde mè keunienk Filip August van Vrankryk. Azo kwam Artesië ounder de Capetiengers.

Guido Gezelle (Brugge, 1 meie 1830 - Brugge, 27 november 1899) was e West-Vlamschn dichter, toalgelêerde, vertoaler en publicist. J'is surtout gekend vo zyn lyrische gedichtn in 't West-Vlams over de nateure en vo zyn beeldend toalgebruuk.

Floris II (r. 1091-1121) was den êestn die hem groaf van Holland (comes de Hollant) noemde. Vodien wierdn ze groaf van de Friezn (comes Fresonum) genoemd.

Verre ossan uuteschoakeld in barragges teegn e ploeg uut Zuud-Amerika, in 2006 deur d'êeste rounde erocht. Up 'n weireldbeker van 2010 zyn ze slicht begunn teegn Duutsland (4-0), mor uutendelik mo deur nunder slichter doelsaldo uuteschoakeld.

Guido Gezelle het ook West-Vlamsche volkswoordn en uutdrukkiengn ipgeschreevn vo te bewoarn vo 't noageslacht. Je zou zelfs een verzoamelienge angeleid hen van de woordn die zyn biechteliengn gebruuktn vor under erotische zoundn te beschryvn. Een van zyn volgeliengn, Leonard De Bo, het van "de levende stemmen der taal" 't West-Vlaamsch Idioticon gemakt. Gezelle had ook een tydschriftje: "Loquela", "een blad voor eigen Vlaamsche liefhebberije en voor eigen Vlaamsche taalgeleerdheid".

Maeyens beguste roein at 'n neegn joar oud wos. At 'n gienk vors lêern in Gent (bio-ingenieur) is 'n uuteschid me roein omdat 'n olles wulde doen voun ze diplom. Uutendelik is 't achter twi joar were begunn roein en moest 'n ze studie dêels upgeevn voun nem te kunn platsn voun d'Olympische Speeln van 2004 in Athene. E kuste nem nie platsn, mo krêeg e deliberoasche van 't BOIC, woadeure dat 'n der egliek rochte. Doar ountgoochelde 'n nie, want en oalde de finalle, woarin dat 'n zesdn (en latsn) endigde. Ze doel wos toune voun in 2008 in Peking beter te doen, etwot die ouk elukt is, want doa wos 'n 'n vierdn, up en oar van de derde plekke.
In de pense kunn die beesten gas (graminea) vertêern en alle meugelik plantaardig materiaal die ruwe celstoffe bevat deur de vele soorten bacteriën, protozoa en schimmels die doa leven. Bevoorbeeld de melkzeurbacteriën breken ruwe celstoffe of toet melkzeur. Da melkzeur kan den herkauwer resorberen, en gebruken voe te groeien of voe melk te maken.

Vanaf zyn vuuftiende begoest em te voarn ounder 't commando van admiroal Michiel De Ruyter. Kort derachter, in 1666 allieerdn de Verenigde Provincies ulder, in de contexte van de Twêede Ingels-Ollandsche Oorloge me Vrankryk teegn Ingeland. Zyn voader Cornil Baert gieng dôo byst da tie in dienste van d'Ollanders en Ingelsch schip attaqueerde. Jan Baert zelve wos êest ingescheept als luutenant ip't schip Vette varken da d'Ingelsche mouvementn moeste surveilleern. Byst de zomer van da jaar wierd em ingescheept ip de Zeven Provinciën, 't vlaggeschip van d'Ollandsche marine. In juni 1667 nam tie ôok dêel an de Tocht na Chatham woarby da d'Ollandsche marine via de Medway en de Thems Londen wilden attaqueren, wa resulteerde in e beslissende Ollandsche oovrwinnienge. Achter de Vrede van Breda van 13 juli 1667, die en ende moakte an de Twêede Ingels-Ollandsche Oorloge, gaf de Ruyter an Baert 't bevel oovr De Gouden Eend.

Als joenk gastje shotte Karel Geraerts by CS Maasmechelen, doarachter by Racing Genk. In 1998 ging 't ie noa Club Brugge, woar da't ie tot 2003 bleef. Doarachter speelde ie kort by KSC Lokeren Oost-Vlaanderen, moar ie es definitief deuregebrookn by Standard. In 2007 es't ie weregekêerd noa Club Brugge.

Te laste begun september begunt 'n hommelpluk. Vroeger dein ze da met 'n hand. In 'n oudn tyd dei olleman mei an 'n hommelpluk. Da wos zwoar werk - surtout a 't rinde, want toe lein je n'hann oopn va de rankn. Om d'ambiance d'r in 't houn, zoengn de plokkers liedjes. Dit is 't êeste refring van e bekend liedje:

Bolvormige sterrnhoopn zittn heel anders in mekkoar. Ze zyn zynder meestol byzounder oud - d'r zyn nie veel hemellichoamn in 't heelal dien ouder zyn - en z'hèin veel meer sterrn dan oopn sterrnhoopn. Zo keunn d'r in nen bolhoop gemakkelik tienduusd sterrn zittn. Typisch vo bolhoopn es ook da je z'ollene moa kut vindn in de halo van sterrestelsels.

In 1590, binst da Farnese in Frankryk vocht, kreeg Mansfeld ’t besteur ad interim. Achter d’n dood van Farnese, in december 1592, kreegt ’n de vaste functie van landvoogd tout dat aartsertog Ernst van Oostnryk ’t in 1594 van em over pakte. In 1595 trokt ’n em were ip z’n landgoed in Luxemburg woa dat ’n in 1604 gestorvn is.

Ze poarn van april toet juli, mo 't embryo begunt mo te groein in november. 30 doagn loater koopn ze en de joungn zittn toune in e snêeuwhol. Ze zyn toune blend en weegn mor 100 gram. Ze zuugn 10 weekn en in 'n herfst goan ze ollêne up route. Achter 3 joar kunn ze zelve joungn krygn.

De schole wierd ook veel te klène en d'er wierd 'n nieuwe vleugel bygebouwd. In 86 kwam d' ofdêlinge Klêdinge vanup St.-Jozef noa de vestiginge te Sint-Kruus.
In e charter uutgegeevn deur Groaf van Vloandern Boudewyn V in 1067 wierd 't dorptje Chocas enoemd. In 1225 wierd de noame Chox en in 1528 Sox. Soks ôordigde by de kasselry Bergn en by't bisdom Ieper. Byst den Êestn Weireldoorloge a général Foch zyn ôofdkwartier in Soks. Byst de Twiddn Weireldôorloge wierd 't gastuus van't bezette Duunkerke overgebrocht na de gebouwn van e klôoster in Soks. In Soks stoat de Sent-Legierskerke uut de zestiende êeuwe. Byst den Twiddn Weireldôorloge wierd de torre van de kerke gerakt deur en obusse en derachtr wierd de torre gerestaureerd tusschn 1957 en 1961. Nu es Soks surtout bekend in de streke omda êen van de grotste fabrikn van Coca-Cola in Europa up't groundgebied vande gemêente stoat.

Zyn interesse vo beeldn en beeldhouwwerk begost al van ost 'n nog styf jounk was. Ost 'n dertien joar oud was stound 'n al te kervn in e stik hout vo d'r e beeld uut t'hoaln. Rond z'n 14-15 joar begost 'n te boetseern in klyte en e joar loater me witstêen en arduun. J'is toet an zyn vêertiene noa schole gewist en je most ton temmerman wordn van zyn voader, by wien dat 'n toet an zyn 34 joar gewerkt het.

De slagzinne van de show is 'The Power of Three will set us free', wa da ook op de verhollienne sloat. Et bekendste logo da gebruukt wier is het Triquetra, een oorsprounkelijk Keltiesch tèken met drie schakels, da loter ook deur de Christenen wier gebruikt voe de drie-eenheid voor te stell'n. Toen da de show begost kwaamt er ton ook kritiek uut die noek dat het Triquetra nu ook gebruukt wier voe heksn voren te stell'n.

Holland kost van die rampe profiteern en de Friezn verloorn veele van uunder invloed. Ook under toale, die geklapt wierd van de Vlamsche kust tout in Denemarkn, begost mêer en mêer te verdwynn.

Jef Demuysere (Wervik, 26 juli 1907 - Antwerpn, 30 april 1969) wos nen bekendn West-Vlamschn coureur uut de joarn '20 en '30 van de 20e eeuwe.

't Gemêenthuus, e neogotisch gebouw uut 1882-83. In 1994 ist er e nieuwe vleugel bygebouwd. 't Hoofdgebouw is den 12stn april 1995 geklasseerd en in 2000 gerestaureerd.

Die ekostreeke bezet de lêeggeleegn gebiedn an de zuudkant van de Hudson-Boaje en de Djeems-Boaje. Ze ligt in 't nôordwestn van Manitoba, oovre hêel 't nôordn van Ontario en toe an 't ôostn van de Djeems-Boaje in Kebêk. Z' omvat ook 't Akimiski-Eiland in Nunavut.

Ounder de Karolingische kunste verstoan me de maniere van bouwn en de sierkunste ounder de dynastie van de Karoliengers. 't Wos keizer Karel den Grootn die gezorgd hèit voe e culturele, economische en weetnschappelikke heruplevienge in 't Frankisch Ryk tusschn 750 en 950. 't Es doamei da me die periode ook de Karolingische renaissance noemn. 't Hof van Karel wos toun 't centrum van 't intellectueel leevn van West-Europa. De Romeinse cultuur wos 't ideoal dat 'n hem nastreefde.

Woarda twêe continentoale ploatn teegn mankoar botsn, wordt de korst t'hopegeduwd en gevouwd met de vormienge van massieve bergn. Een typisch vôorbêeld is woarda den Indische ploate met den Eurazioatische ploate botst en de Himalayas en 't plateau van Tibet vormt.
Elders in Europa wierdr gezeid da slangn zoen ofgestôotn zyn deur essebloarn of deur e circle getêeknd mê 'n essetak. Vôgns d' Iersche floklôore zoe de schowte van esseboomn schoadlik zyn vo de landbowtêeltn. In Cheshire wierdr gezeid da d' esse kost gebruukt wordn vo t' geneezn van vrattn en van d' Ienglsche ziekte (rachitis). In Sussex woarn d' essn bekend lik Wêewe-Moakrs omda de grôote takkn dikkers oenverwachs zoen ofbreekn.

D'eertshertoogn Albrecht en Isabella hèin Wervik in 1608 bezocht en z'hèin zynder gezei dat er in heel Vloandern gin schondere kerke te vindn en wos.

't Zwart Woater is een Hollandsche riviere in de provinsje Overyssel die ounstoat by Zwolle uut de "Soestwetering" en de "Nieuwe Wetering" en die strôomt noa 't nôordn langs "Hasselt", "Zwartsluus" en "Genemuudn" en uutmoundt in 't "Zwart Meer" die were ansluut ip 't "Ketelmeer" en 't "Kadoelermeer". De riviere is 19 kilometer lank. Ansluutnde voarweegn zyn d' "Overysselse Vecht", 't "Zwolle-Ysselkanoal", 't "Zwart Meer" en 't "Meppelerdiep".

Frederik (Fredje) Deburghgraeve (°1 juni 1973, Roeseloare) is de bestn zwemmre van België, dus zekers van West-Vloandern. J' i geboorn en ipgegroeid in Roeseloare. Zyn specialiteit wa schoolslag, de disepline woa dat 'n ip d' 100 meiter e goudn medaille i gewon in Atlanta in '96. Zinne trainer was ton den Ollander Ronald Gaastra.

Zyn reloatie mè Club Brugge es nogol specioal. In een êeste periode van 1998 tot 2003 kwam ie bykans nie an speeln toe. In totoal speelde ie moar 9 matchn, want de concurrentie mè Timmy Simons wos môordend. Gefrustreerd trokt ie voo een appel en een ei noa Lokeren in de winter van 2003, woar da't ie vulip speelgeleegneid kreeg. Ie es ipgemerkt gewist deur Standard, woar da't ie in 3 sezoenn de pann van et dak speelde en rôo duvel kwaam. In 2007 eit ie zyn contract loatn oflôopn mè Standard en es't ie deur de vôordeure en mè een zwoar contract (best betoalden Belg) were noa Club Brugge gekoomn. Doar kreegt ie de centroale controleernde rolle ip et middnveld.

Elegast goa were na buutn e vertelt olles an Adelbrecht. Adelbrecht zegt dat 'n olles goa vertellen a Karel de Grote. E dag loater, op 'n ofdag, is olleman tope op 't kastêel va Karel. Karel zegt dat Eggeric e verroader is. Elegast meugt getuugn en e toogt d'anschoe mi bloed.

Toffeloare (Frans: Toufflers, Nederlands: Toflaar) es e gemêente in Vrankryk in't Noorderdepartement. 't Ligt in Frans-Vloandern, mêer bepoald in Rysels-Vloandern. 't Grenst an de gemêentn Leers, Templeuve (over de schreve in Enegouwn), Zelleken, Hem en Lys-lez-Lannoy.

Zjuuveniele noaldn, die rechtuut vôgn ip zoajliengn en joenge plantn, 2 toe 6 cm lank, allêenstoande, groene of dikkers blow-groene, en spiroalsgewyze geschikt ip de scheute. Die bluuvn zes moandn toe vuuf joar, zeldn langre.

Italioans (Italiano) is e Romoansche toale da ze spreekn in Italië, in verschillnde dialectn. 't Modern Italioans is afkomstig van 't Florenteyns, êen van die dialectn. Over de g'hêle weireld zyn der plusminus 65 miljoen menschn die Italioans klappn, woarvan dat er e goe 57 miljoen in Italië weunn. Ook in Zwitserland, San Marino en Vaticoanstad is Italioans en officiële toale.
In 1999 eit ze de Mediaprys gekregen voor eur bydroage an de (Nederlandse) toale. Z'es beroemd vôor eur simpel en verstoanboar Nederlands toalgebreuk.

Volgens een grôotschalig onderzoek van 't Instituut voor Bosbouw en Wildbeheer zat er in 1996 ip 21 meetpuntn tussen Wervik en Gent gin vis in de Leie (behalve ip 2 meetpuntn by oude meanders). In 2004 werd er overolst vis gevonn met e gemiddelde van 7 verschillige sorten per meetplekke (19 sorten in totoal). Toch es de Leie anno 2007 nog êen van de mêest vervuulde riviern in België.

Den dag van vandoage hèn de viertorrn elektrische lampn, lenzn en spegels vo lucht te bundeln. Iedere viertorre hèt e luchtpatrôon, karakter genoemd. Die luchtpatrôonn stoan aangeduud ip zêekoartn.

Zyn gebortestee Wervik vierde in 2007 zyn hounderste gebortejoar. Vo die occoasje hèit'n hem doa e standbeeld gekreegn (up 'n hoek van de Ommegankstroate mèi de Gilwestroate), hèin ze e stroate noar hem genoemd, es't 'n tout ereburger benoemd en zyn d'r verschillige tentoonstelliengn g'organiseerd gewist.

hemelschyve van Nebra, 1600 v.C. Die schyve es d'oudste voorstellienge van de zunne, de moane, de sterrn en de Pleioadn uut den brounstyd. Z'es g'associeerd mè de Aunjetitz-cultuur (zie vodder).

Koolstof-14 of 14C is een radioactieve isotoop van koolstoffe dat in 1940 ontdekt wierd deur Martin Kamen en Sam Ruben van 't unif van Berkeley. Zyn atoomkern bevat 6 protoonn en 8 neutroonn, die in den bovensten atmosfeer gevormd wordt deur d' inwerkienge van kosmische stroalienge up de stikstofatoomn in de lucht (14N). Koolstof-14 wordt deur olle levende organismn ingeoasemd, en doadeure bevat ieder organisch materioal een klêne hoeveelheid dervan. Achter dat een bêeste of een plante sterft vervolt 14C were toet 14N, en d' hoeveelheid koolstof-14 dat overbluuft kan deur radiometrische daterienge een anduudienge geevn van wanneer dat 't bêeste of plante gestorvn is.

't Lappersfortbus kwamd in 't nieuws in 2002 omdat ter 'n groep joenge gastn was die 't bus e poar moandn lange bezet aan. Ze protesteerdigen doamee teegn den anleg van e nieuwe ringweg. In septembr 2002 kwaam 't er 'n oentrumiengsbevel, moa de bezetters trokkn under doa niet van an. In oktobr 2002 wier 't bus uutendelik toch ontruumd, me vele geweld van de polisje.

Oazeloars kommn in hêel Europa vôorn en groein surtout an de kant van busschn en up stikkn land woa dan der nie ol te vele oge boomn stoan. Ze groein oek gemakkelik in outkantn, tusschn aar struukn.

In 1285 trouwde Mahaut van Artesië met Otto IV van Bourgondië. Hunder dochter Johanna II van Bourgondië erfde ’t groafschap Bourgondië van heur voader en ’t groafschap Artesië van heur moeder.

Om zun erinnerienge t'onderoudn wierd ip 7 september 1845 e stanbêeld van em ipgericht deur 't stad Duunkerke. 't Bêeld es gemakt deur David d'Angers en stoat ip de vroegere place Royale die erdôopt es gewist tot place Jean Bart. Byst 't carnaval van Duunkerke wordt er by zyn bêeld ôok 't lied van Jan Bart gezoungn.
In 1559 wos Pieter de Corte lid van de pauselyke commissie die moeste beslissn oovr d'erindêelienge van de bisdommn die de corrupsje binn'n de kerke en d'ipkomste van de protestantn moeste indykn. In 1560 wierd ie deur de Spoansche keunienk Filips II benoemd tout den êestn bisschop van vers gemakte bisdom Brugge, wa e joar derachter bekrachtigd wierd deur paus Pius IV. In december 1561 kwam zyn bisschopsweydienge en ip 8 februari 1562 wierd 'm byst e plechtige ceremonie in de Sint-Donoaskathedroale officiël ginstalleerd in zyn nief bisdom. Zyn woapnspreuke wos Festina lente ("Oast je troage"). Ondertusschn wos de Corte wel ol en oudn vent van over de tzeevntig.

Sedert de stichtienge in 1995 wordt er joarliks e congres g'organiseerd. D'r kommn sportweetnschappers noa toe van over hêel de weireld. De volgnde congressn zyn in Oslo, Nôorweegn (2009), Antalya, Turkeye (2010) en Liverpool, Verênigd Keunienkryk (2011).

Deur mitochondrioal DNA-ounderzoek hen weetnschappers kunn uutzoekn dan olle hounderassn were te briengn zyn toet 4 groepn, dan der dus apart van makoar 4 verschillige momentn van temmn gebeurd zyn.

‘t Was de latste verdêlienge van ‘t Frankisch Ryk en die grenze tusschn Vrankryk en Duutsland blêeft de reste van de Middelêeuwn bykan ounveranderd.

In de joaren 80 startten d'er nieuwe ofdêelingn gelyk de technische afdêlinge Verpleegaspiranten. D'er wierd mêer andacht bestid an de bejoardenzorg. In ol d'ofdêlingn wierd gekeekn vo de lêerlingn veel kanse te geven vo 't gêne da ze in de theorie lêerden, ôok in de praktyk toe te passn.

Getuugnheuvels zyn ontstoan in 't Loat-Mioceen. In deze periode kwam de zêe styf op en lei hêel Vloandern ounder woater. 't Zand die ton is ofezet noemn ze zand van Diest. In dat zand zit er vele glauconiet, en in glauconiet zit er toamelik veel yzer. Ton dat de zêe achter 't Mioceen werekêerde na 't nôordn, begostn de zandn t'oxideern. De roestighied dei 't zand t'hope klittn in yzerzandstêenn. Die yzerzandstêenn kostn nunder beter verweirn teegn de loatere erôsie. En azo kwaam 't landschap mèi die heuvels tout stand.

't Is verre van zeker, mo hoons zyn verzeker etemd in 't Verre Ôostn 15 000 joar eleen, ol zyn der oek ounderzoekers die beweirn da 't ol 100 000 joar eleen gebeurd is. 't Is oek nie zeker hoe da 't juuste gebeurd is. De vroage of dan de menschn van toune no de wulvn ewist zyn of omgekêerd, go verzeker nôois en antwôord krygn.

In een studie gepubliceerd in den Geological Society of America Bulletin stelln een team van Italioanse en Amerikoanse wetenschappers da de westwoartse bewegienge van ieder ploate kan g'expliqueerd wordn deur de rotoatie van d'eirde en de getydnwryvienge van de moane. Ot d'eirde noa 't ôostn droait, trekt de moane zyn zwoartekracht een klêen bitje noa 't westn.
Pynn zyn mêestol êenuuzig, mê mannelikke en vrowelikke keegles ip dezeifste boom, oewel dat e poar sôortn zyn die sub-êenuuzig zyn mê individuen die grôotndêels mo nie hêelegans van êen geslacht zyn. De mannelikke keegls, typiesch 1–5 cm lank, en allêene mo korte tyd anweezig (geweunlik in de lente, oewel in den êrfst by sommigte sôortn), ofvollnd vanonze undre stuufmeel ên verspreid. Iedre keegle ê talryke spiroalsgewyze geschikte schubbn, mê twêe zoadn ip iedere vruchtboare schubbe; de schubn an 't oenderste en an 't boovnste van de keegle zyn klêene en oenvruchtboar, zoendre zoadn. De zoadn zyn mêest klêene en gevleugld, en wordn deur de wiend verspreid, mo sommigte zyn grotre en ên mor e reste van e vleugl en zyn deur de veugels verspreid. By rypeid goan de keegls geweunlik oopn vo de zoadn los te loatn, mo by sommigte van de deur veugels verspreide sôortn (byvôorbêeld Pinus albicaulis), wordtn de zoadn allêene mo losgeloatn o de veugls de keegls oopn breekn. By andre bluuv de zoadn lange ipgeslootn in de keegls gedeurnde veele joarn toeda deur gebeurtnissn in d' omgeevienge de keegls oopn goan, en de zoadn lossn. 't Mêest geweune gevol is dadde woby 't hars de keegls geslootn oed toedatr e busbrand uutbrikt die 't hars doe smeltn.

Mêestol hen menschn nie geirn gin kakkerlakkn in nunder huus. Nermaal ezien krygn menschn gin kakkerlakkn an ze gin teetn blôot loatn liggn en enoeg kuuschn en stofzuugn, zeker in 'n keukn. A 't egliek gebeurt, toune bestoan der verschillige sôortn vergif, ol kommn ze lichte resistent.

Zovele werkn van Poesjkin zyn ip muziek gezet, da 'n lyste van werkn die 't nie woarn, korter zou zyn. Roeslan en Ljoedmila van Michail Glinka, Jevgeni Onegin en Dame van Pykes van Pjotr Tsjaikovski, Boris Godoenov van Modest Moessorgski, 't Kapitingsdochtertje (en 'n poar andere) van César Cui, Doebrovski van Eduard Nápravník, en tons vergeetn we nog een hèle boel ballettn en cantates, en nateurlik liedjes die zefs nu nog ip de tekst van Poesjkin geschreevn wordn (ounder andere 't beruchte "'k Zag je gerne/ Ya vas lyubil").

Verschillnde sôortn wierdn ingevoerd in streekn mê gemoatigd en subtroopiesch klimoat zowê in 't Nôordlik lik in 't Zuudlik oafroend, woa ze gekwikt wordn vo 't oet of lik ornementoale plantn in parkn en tuun. 'n Antal van zukke ingevoerde sôortn zyn invanzief gewordn en ze bedreign inhêemsche ekostelsls.

Oat er bykans un ongeluk an't gebeurn was of de voader oa ne dommn uutg'oald lik iets met vrouwn, ton giengn ze gan leezn in de kirke en beloofdn êen van de kinders of te stoane an de kerke oat 't onheil overwoaidige.

Laika: hound die deur de Sovjets in de ruumte eschootn is in 1957 en 't êeste leevnde weezn die e tour round de eirde emakt het. En is ol in de ruumte dôod egoan, deur stress en de overdreevn warmte.